Κρητικό τσίζκεϊκ
Ο Στέλιος Παρλιάρος μάς δίνει την κρητική εκδοχή του τσίζκεϊκ! Αντί για μπισκότα έχει τριμμένο παξιμάδι και αντί για τυρί κρέμα έχει μυζήθρα κουρούπας. Εξαιρετικό!
300 γρ. ντάκος κρητικός (ή κρίθινα παξιμάδια), τριμμένος στο μπλέντερ, 150 γρ. βούτυρο αγελάδος, λιωμένο, 100 γρ. ζάχαρη λευκή, κρυσταλλική, 1 αυγό, 1 κιλό σουρωτή μυζήθρα κουρούπας (τη βρίσκουμε συσκευασμένη σε μεγάλα σούπερ μάρκετ) ή ανθότυρο, 160 γρ. ζάχαρη άχνη, 4 αυγά, αρκετό μέλι και κανέλα σε σκόνη
Για το κρητικό τσίζκεϊκ, προθερμαίνουμε τον φούρνο στους 160-170°C.Ανακατεύουμε το τριμμένο παξιμάδι με το λιωμένο βούτυρο, τη ζάχαρη και το αυγό. Ακουμπάμε ένα τσέρκι διαμέτρου 24 εκ. πάνω σε ένα ταψί στρωμένο με λαδόκολλα και αδειάζουμε στο εσωτερικό του το μείγμα του παξιμαδιού. Εναλλακτικά, χρησιμοποιούμε μια φόρμα με αποσπώμενο πάτο διαμέτρου 24-25 εκ.Πιέζουμε το μείγμα πολύ καλά προς τα κάτω, να γίνει μια επίπεδη και συμπαγής βάση.Χτυπάμε στο μίξερ με το φτερό τη σουρωτή μυζήθρα (ή το ανθότυρο) με την άχνη πολύ καλά και προσθέτουμε ένα ένα τα αυγά. Μόλις γίνει ένα ομοιογενές μείγμα, το αδειάζουμε πάνω από τη βάση. Ψήνουμε στον προθερμασμένο φούρνο για 60 λεπτά.Αφήνουμε το τσίζκεϊκ να κρυώσει και το σερβίρουμε με άφθονο μέλι και κανέλα.
Αυγά,Τυρί